**EXAMEN PENTRU OBȚINEREA TITLULUI DE MEDIC SPECIALIST ÎN SPECIALITATEA ANESTEZIE ȘI TERAPIE INTENSIVĂ**

**- SESIUNEA 14 septembrie – 15 noiembrie 2024, SIMULTAN CU EXAMENUL EDA**

Ministerul Sănătăţii organizează **în perioada 14 septembrie – 15 noiembrie 2024** sesiune de examen pentru obţinerea titlului de medic specialist în specialitateaAnestezie şi terapie intensivă, simultan cu examenul EDA, pentru medicii care finalizează pregătirea în specialitate până la data de 14 septembrie 2024. Examenele se vor desfășura cu respectarea prevederilor Ordonanţei Guvernului nr.18/2009 privind organizarea şi finanţarea rezidențiatului, aprobată prin Legea 103/2012, cu modificările și completările ulterioare.

**ÎNSCRIERI:**

Candidații pot depune personal dosarele de înscriere sau le pot transmite prin servicii poștale de curierat la Direcția  de Sănătate Publică a Județului Cluj în perioada **12** **august – 26 august 2024, inclusiv.**

**Depunerea dosarelor la DSP Cluj** se va face la camera 107, etajul I, în următorul **program**:

Luni - Joi: orele 9:00 – 15:00

Vineri: orele 9:00-13:00

**Dosarele transmise la DSP Cluj prin servicii poștale de curierat** se expediază la adresa de corespondență: [DIRECȚIA DE SĂNĂTATE PUBLICĂ A JUDEȚULUI CLUJ](http://dspcluj.ro/HTML/Examene_concursuri/Rezidentiat%2015%20noiembrie%202020/20201115-cerere.docx), [Județul Cluj, Localitatea Cluj-Napoca,](http://dspcluj.ro/HTML/Examene_concursuri/Rezidentiat%2015%20noiembrie%202020/20201115-cerere.docx) [Cod poștal 400158, Strada Constanța nr. 5](http://dspcluj.ro/HTML/Examene_concursuri/Rezidentiat%2015%20noiembrie%202020/20201115-cerere.docx).

**Pe dosarul de înscriere se va scrie:**

- numele și prenumele candidatului (cu inițiala tatălui);

- specialitatea;

- centrul de susținere a probelor clinice și practice;

- sesiunea 14 septembrie – 15 noiembrie 2024.